Talle 'rassiste' aangekla oor Diwali-uitlatings | Maroela Media
Die DA, ANC en IVP het onderneem om aanklagte aanhangig te maak teen mense wat glo rassistiese aanmerkings op sosiale media gemaak het rakende Diwali-vieringe.
Haniff Hoosen, die DA se voorsitter in KwaZulu-Natal, het gesê hy gaan aanklagte aanhangig maak teen Dawie Kriel van Bluff.
Kriel het glo op Facebook-geskryf: "To those idol worshippers and devil disciples who buy them in the name of religion, p*ss- off to your dark hole in the backwoods of India you d*ckhead."
Volgens Hoosen is die inskrywing haatdraend en sal die DA 'n aanklag van crimen injuria teen Kriel aanhangig maak.
East Coast Radio berig dat Kriel die inskrywing vinnig verwyder het en om verskoning gevra het. Hy het gesê hy het die aand met troeteldiere gewerk wat deur vuurwerk geaffekteer is. "Ek was so emosioneel toe ek die inskrywing gemaak het. Ek het dit vinnig uitgevee, maar dit was te laat. Ek verstaan dat dit pyn en woede veroorsaak het, maar ek wil ook graag hê hulle moet my pyn en woede verstaan toe ek met die diere gewerk het," het Kriel aan die radiostasie gesê.
Mdumiseni Ntuli, woordvoerder van die ANC, het gesê die party sal aanklagte teen verskeie individue aanhangig maak. Hy het nie gespesifiseer teen watter individue die aanklagte aanhangig gemaak gaan word nie.
Die IVP het intussen ook Kriel se uitlating veroordeel.
Die Daily News het intussen Dinsdag berig dat 43 troeteldiere by die DBV in die Kloof-area ingehandig is en dat twee honde dood is weens dié vieringe wat met vuurwerk gepaardgaan.
ANC DA Dawie Kriel Diwali IVP KwaZulu-Natal
Diwali, Haloween, Guy Fawkes, Nuwejaar. As mens nie verdraagsaam met ander se gelowe, kulture en gewoontes/gebruike is nie, gaan woon liewer op 'n plek waar jy gemaklik voel.
Vuurwerke en die teenkanting daarteen deur diereliefhebbers, organisasies en ander groepe kom al 'n baie lang pad en dit sal elke jaar prominensie kry rondom daardie dae. Waarom vuurwerke nie toe-en-taal verbied word nie, weet nugter.
Sjoe, maar hulle is vinnig as wit man iets te sê het oor iemand van ander kleur.
Alle gelowe word deesdae in die media gerespekteer, behalwe Christenskap. Jy sien gereeld seenwense vir belangrike datums in ander gelowe, maak niks seenwense vir belangrike dae in die Christen geloof nie.
Al dae wat hulle belangstel in is die dae wat komersieel geword het en waar hulle kan geld maak uit.
Wit, afrikaans, Christen het nie plek in hierdie land nie en moet permanent onverskoning vra
Ek hoop die "aanklagte" teen Mnr Kriel word ondersoek met presies dieselfde ywer en middele as wat die aanklag van die onwettige skiet van vuurwerke ondersoek sal word. WTF!!! Die skiet van vuurwerke in SA is ONWETTIG indien dit nie onder sekere bepalings en voorwaardes geskied nie. Kan al die betrokkenes bewys dat die bepalings en voorwaardes tot op die letter nagekom is??!!
Dit gaan nie regtig oor die kleur of geloof van die persoon wat die vuurwerke geskiet het. Dit is die feit dat wie ook al dit was geen ag gehad het vir die diere nie. Dit het letterlik soos bom ontploffings hier by ons geklink tot baie laat. Die polisie het nie eers hulle fone opgetel nie. Daar is mos wetgewing oor die vuurwerke en dit was oortree. My vraag is wat word daaraan gedoen Mnr. DA en Mnr. ANC? Ons honde was in n toestand. Ons erf het skade gehad oor die paniek wat die vuurwerke veroorsaak het. Dit… Lees meer »